Erlend Loe

Erlend Loe  (født 24. mai 1969 i Trondheim) er en norsk romanforfatter, oversetter, filmmanusforfatter og filmkritiker. Han har tidligere jobbet på en psykiatrisk klinikk, og har vært frilanser i Adresseavisen. Erlend Loe bor og arbeider i Oslo, hvor han i 1998 var med å starte Screenwriters Oslo – et kontorfellesskap for manusforfattere.

Biografi 
Etter første året på videregående tilbrakte Erlend Loe et år som utvekslingsstudent i Frankrike. Senere tok han artium som privatist samtidig som han arbeidet i det kommunale Rebellteateret. Loe bestemte seg for å nekte militæret, og avtjente heller siviltjenesten sin som skuespiller og altmuligmann i teatergruppa Stella Polaris, hvor han fant ut at teater absolutt ikke var noe for ham. Etter et par år på Sørlandet tok han cand.mag. -eksamen med grunnfag folkeminnevitenskap, mellomfag filmvitenskap og mellomfag litteraturvitenskap. I tillegg har han vært innom Kunstakademiet i Trondheim en liten periode. Mens han skrev på sin første bok, arbeidet han som lærervikar og begynte deretter å studere på Kunstakademiet i Trondheim.

Han debuterte i 1993 med boken Tatt av kvinnen og kom året etter ut med barneboken Fisken om truckføreren Kurt. Loe har en spesiell skrivestil som etter gjennombruddsromanen Naiv.Super. fra 1996 ofte blir karakterisert som naivistisk. Loe bruker ofte virkemidler som ironi, overdrivelse og humor. Hovedpersonene i bøkene er ofte litt smårare personer med egne tanker om livet, som har havnet på skråplanet.

Alle hans barnebøker er illustrert av Kim Hiorthøy. 

Loe har selv lest inn mange av bøkene sine til lydbøker.

Alle bøkene er oversatt til svensk. Bøkene om den truckførende Kurt er oversatt til tysk, dansk og italiensk. Den store røde hunden og Maria & José til dansk, Tatt av kvinnen til tysk og dansk og L til finsk og dansk. Naiv.Super., hans største suksess, er oversatt til 34 språk: bl.a. svensk, finsk, estisk, latvisk, litauisk, dansk, islandsk, nederlandsk, tsjekkisk, tysk, polsk, rumensk, russisk, slovakisk, serbisk, gresk, engelsk, italiensk, fransk, spansk, portugisisk og tyrkisk.

Kurt medvirker i bøkene Fisken (1994), Kurt blir grusom (1995), Kurt Quo Vadis? (1998), Kurt koker hodet (2003), Kurtby (2008) og Kurt kurér (2010). 31. oktober 2008 var det premiere på animasjonsfilmen Kurt blir grusom.

Sammen med Per H. V. Schreiner og Bjørn Olaf Johannessen skrev han manus til TV-serien Kampen for tilværelsen som gikk på NRK i 2014 og 2015. For serien vant de tre fagprisen beste manus - drama under Gullruten 2015 og ble nominert i samme klasse under Gullruten 2016.

Bibliografi

Romaner 
 Tatt av kvinnen (1993)
 Naiv.Super. (1996)
 L (1999)
 Fakta om Finland (2001)
 Doppler (2004)
 Volvo Lastvagnar (2005)
 Muleum (2007)
 Stille dager i Mixing Part (2009)
 Fvonk (2011)
 Vareopptelling (2013)
 Slutten på verden slik vi kjenner den (2015)
 Dyrene i Afrika (2018)
 Helvete (2019)

Andre verk 
 Fisken (1994)
 Du vet at du liker meg... (1994)
 Maria & José (1994)
 Bokstavene våre (1994)
 Kurt blir grusom (1995)
 Den store røde hunden (1996)
 Sa mor (1997) (oversatt fra engelsk, opprinnelig av Hal Sirowitz)
 Sa terapeuten min  (1998) (oversatt fra engelsk, opprinnelig av Hal Sirowitz)
 Kurt quo vadis? (1998)
 Detektor (2000)
 Jotunheimen, bill.mrk. 2469 (2000)
 Mustafas kiosk (2000) (oversettelse fra dansk, opprinnelig av Jakob Martin Strid)
 Kurt koker hodet (2003)
 Organisten (2006)
Pingvinhjelpen (2006), manus til forestilling på Trøndelag Teater
 Kurtby (2008)
 Påskemysterium (2009)
 Nord (2009)
 En helt vanlig dag på jobben (2010)
 Kurt kurér (2010)
 Rumpemelk fra Afrika (2012)
 Politiland, billedbok (2012)
 Tordenskjold & Kold (2016), filmmanus
 Quick (2019), filmmanus
 Forhandle med virkeligheten: Ett år på ett hjul (Cappelen Damm, 2020)
 Alle hater Johan (2021), filmmanus
 Gutta på skauen (2022), manus

Priser 
 Kultur- og kirkedepartementets billedbokpris for barne- og ungdomslitteratur 1996, for Den store røde hunden (sammen med Kim Hiorthøy)
 Cappelenprisen 1997
 Kritikerprisen for barne- og ungdomsbøker 1998, for Kurt – Quo vadis
 Bokhandlerprisen 1999, for L
 Trondheim kommunes kulturpris 2002
 Sør-Trøndelag fylkes kulturpris 2005
 Prix Européen des Jeunes Lecteurs 2006, for Naiv. Super (utdeles av Europaparlamentet)
 Prix Tam-Tam 2006, for Kurt et le poisson (Fisken) (fransk)
 Kristendummen 2008, for Kurtby
 Nominert til Amandaprisen 2009 i klassen beste filmmanus for Nord
 Nominert til Kanonprisen 2009 i klassen beste manus for Nord
 Aschehougprisen 2013
 Gullruten 2015 i klassen beste manus - drama for Kampen for tilværelsen, sammen med Per Schreiner og Bjørn Olaf Johannessen
 Nominert til Gullruten 2016 i kassen beste manus TV-drama for Kampen for tilværelsen, sammen med Per Schreiner og Bjørn Olaf Johannessen
 Nominert til Guldbagge 2020 i klassen beste manus for Quick
 Nominert til Amandaprisen 2022 i klassen beste filmmanus for Alle hater Johan

Referanser

Eksterne lenker 
 
 
  Presentasjon av Erlend Loe i Forfatterkatalogen på Forfattersentrums nettsider
  Erlend Loe i Norske Dramatikeres Forbund
  Erlend Loe i Cappelen Damm Forlag

 
Norske romanforfattere
Norske dramatikere
Norske barnebokforfattere
Norske filmkritikere
Vinnere av Cappelenprisen
Vinnere av Aschehougprisen
Vinnere av Bokhandlerprisen
Vinnere av kulturdepartementets barnebokpriser
Amandaprisen 2009
Vinnere av Gullrutens fagpris